[{"text_idx": "#000001", "text": "Myfyrio ac arferion meddylgarwch eraill"}, {"text_idx": "#000003", "text": "Ystyr \u2018meddylgarwch\u2019 yw dod a\u0302\u2019n sylw i\u2019r foment bresennol sydd yn gallu ein helpu i dawelu carlam ein meddyliau, lleihau straen a gorbryder a chanolbwyntio ein sylw."}, {"text_idx": "#000004", "text": "Gall ymarfer meddylgarwch ein helpu pan fo bywyd yn mynd yn dda a phan fyddwn yn wynebu anawsterau. Mae\u2019n ein helpu i fyw yn y foment yn hytrach na phoeni am rywbeth efallai na fydd yn digwydd neu fyfyrio am rywbeth a ddwedom yn y gorffennol; mae meddylgarwch yn ein dysgu i gofleidio beth bynnag sy\u2019n digwydd nawr."}, {"text_idx": "#000005", "text": "Mae\u2019r manteision yn dod yn amlwg po fwyaf o amser a dreuliwn yn ymarfer meddylgarwch, ac er nad yw\u2019n hawdd o hyd, mae\u2019n werth cymryd yr amser a gwneud yr ymdrech.\nOs hoffech roi cynnig ar fyfyrio, mae apiau ffo\u0302n symudol fel Headspace, Calm a Harmony yn gallu bod yn fan cychwyn da."}, {"text_idx": "#000006", "text": "Os nad yw myfyrio yn mynd a\u0302\u2019ch bryd, mae amrywiaeth o wahanol ymarferion meddylgarwch y gallech roi cynnig arnynt, fel:"}, {"text_idx": "#000008", "text": "gellir ymarfer hyn yn unrhyw le ac ar unrhyw adeg. Mae\u2019r canllawiau yn ein hannog i dalu sylw i\u2019n synhwyrau wrth gerdded \u2013 beth ydych chi\u2019n ei deimlo, ei weld a\u2019i glywed wrth gerdded? Mae\u2019r arfer yn golygu arafu a sylwi ar eich amgylchedd. Ceisio cymryd popeth i mewn a bod yn wirioneddol bresennol yn yr ennyd honno, gan dynnu eich meddwl yn o\u0302l i\u2019ch synhwyrau bob tro mae\u2019n gwyro tuag at synfyfyrio neu feddwl."}, {"text_idx": "#000012", "text": "Dros iechyd meddwl a newid cymdeithasol"}]